සෙනවිරත්න මහතා පැවසීය. ‍ පසුගියදා අමාත්‍යාංශ නිලධාරීන් සමඟ එම අමාත්‍යංශයේදී පැවැති හමුවකදී ඇමැතිවරයා මේ බව අනාවරණය කළේය.ප්‍රාදේශීය පරිපාලනය පිළිබඳ ජනතාවගෙන් ලැබෙන පැමිණිලි පිළිබඳ අමාත්‍යාංශයේ විමර්ශන හා මෙහෙයුම් ඒකකයේ දැඩි අවධානය යොමුව ඇති බව පෙන්වා දෙන ඇමැතිවරයා සෑම මසකම තෝරාගත් දිස්ත්‍රික්කයක් ආවරණයවන පරිදි ප්‍රාදේශීය පරිපාලනය පුළුල් අධීක්ෂණයකට ලක්කල යුතු බවද ඇමැතිවරයා අවධාරනය කළේය.ඒ අනුව පසුගිය මාසයේ පොළොන්නරුව දිස්ත්‍රික්කයේ සියලුම ප්‍රාදේශීය ලේකම් කාර්යාල එකම දිනයකදි නිලධාරී කණ්ඩායම් කිහිපයක් යොදවා විධිමත්ව අධීක්ෂණ කටයුතු සිදු කෙරිණි‍.තමා ළඟදීම අමාත්‍යාංශ නිලධාරීන් සමග පොළොන්නරුවට ‍ගොස් විමර්ශනයේදී හදුනාගත් අඩුපාඩු හා අක්‍රමිතා සම්බන්ධව අවශ්‍ය පියවර ගන්නා බවවද ඇමැතිවරයා මේ හමුවේදී කියා සිටියේය.කළුතර සාලින්ද නුවර ප්‍රාදේශීය කාර්යාල නිලධාරීන්ද රාජකාරි වේලාවේදී එම කාර්යාලය තුළ රැදී නොසිටිම සම්බන්ධයෙන් ලැබී ඇති පැමිණිල්ලක් අනුව වහාම විශේෂ නිලධාරී කණ්ඩායමක් මගින් පරික්ෂණ පැවැත්වූ බවත් ඒ සම්බන්ධයෙන් වාර්තාව ලැබුණු පසු අදාළ විනය ක්‍රියා මාර්ගය ගන්නා බවත් ඇමැතිවරයා මෙහිදී කියා සිටියේය..